Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 442/08)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Colli di Rimini“

PDO-IT-A0297-AM02

Datum obvestila: 22. september 2020

OPIS ODOBRENIH SPREMEMB IN RAZLOGI ZANJE

1. Opis vin

Pri rdečem vinu „Colli di Rimini“ (kategorija 1 – vino) je uvedena različica „riserva“. To je tradicionalna in dobro uveljavljena praksa proizvajalcev na območju ZOP, da pustijo vino starati, zlasti najboljše letnike. Različica „riserva“ s sortama vinske trte sangiovese in cabernet sauvignon, navedenima na etiketi, že obstaja. Rdeče vino, pri katerem na etiketi ni navedena sorta vinske trte, se pogosto pusti starati, zlasti če je bogatejše z ekstrakti in ima večjo vsebnost alkohola od osnovnega rdečega vina. To je bilo izrecno vključeno v specifikacijo proizvoda, da bi bilo mogoče te proizvode tržiti z označbo „riserva“. Poleg tega večje povpraševanje po takem bolj strukturiranem in kompleksnejšem vinu med poznavalci ustvarja priložnost za trženje širšega izbora vin v okviru te ZOP.

Sprememba se nanaša na oddelek 4 (Opis vin) enotnega dokumenta ter člene 1, 2, 4, 5 in 6 specifikacije proizvoda.

2. Opis vin

(1) Ukinjeni sta bili polsladka in sladka različica vina „Colli di Rimini“ iz sorte vinske trta rebola, ostali sta le rebola „secco“ (suho vino) in rebola „passito“ (slamno vino). To bo proizvajalcem omogočilo, da se bodo usmerili na ti dve vrsti, ki imata tradicionalneje močnejšo povezavo z območjem, ki ju potrošniki najbolje poznajo in najbolj cenijo ter ki najbolje dopolnjujeta lokalne izbrane jedi.

(2) Pri opisu vrste rebola „passito“ so bili izbrisani vsi sklici na reducirajoče sladkorje, ki bodo nadomeščeni s sklicem na omejitve iz zakonodaje. Poleg tega so podrobneje opredeljene arome vina ob sprostitvi v porabo (na podlagi analitičnih in organoleptičnih podatkov), njihov najmanjši volumenski delež skupnega alkohola se poveča s 16 % na 17 %, njihov delež dejanskega alkohola z 11 % na 12,5 %, vrednost nereducirajočih ekstraktov pa z 19 na 24 g/l. Te spremembe utemeljujejo podnebne spremembe, saj dolga poletja in višje temperature ustvarjajo idealne pogoje za zorenje in sušenje grozdja, zaradi česar so vina bogatejša z ekstrakti ter imajo višjo koncentracijo sladkorja in torej višjo vsebnost alkohola.

(3) Zaradi spremenjenih mešanic sort vinske trte in na podlagi podatkov, pridobljenih z analizo proizvedenega vina, je bil preoblikovan opis belega in rdečega vina, zlasti glede povečanja razpona vsebnosti sladkorja od suhega do polsuhega ter glede določenih lastnosti vonja in okusa. Sprememba se nanaša na oddelek 4 (Opis vin) enotnega dokumenta ter člen 6 specifikacije proizvoda.

3. Glavne sorte vinske trte

Spremenjena je bila mešanica sort vinske trte pri rdečem in belem vinu „Colli di Rimini“. Proizvajalci vina z ZOP „Colli di Rimini“ so postopno izboljšali zvrščanje sort vinske trte, iz katerih so proizvedena vina na območju ZOP, in to na podlagi sort vinske trte in pridelovalnih praks, ki se na območju proizvodnje najpogosteje uporabljajo. Po obsežnem preskušanju je bila tako prilagojena mešanica sort vinske trte, uporabljenih za proizvodnjo vina. To je utrdilo uporabo sort vinske trte, ki so najprivlačnejše in najbolj razširjene, s čimer se je okrepila povezava z geografskim območjem, medtem ko so bile tiste sorte vinske trte, ki so manj privlačne ali manj razširjene, bodisi odstranjene bodisi je bil zmanjšan njihov delež v sestavi vina.

Mešanica sort vinske trte je bila prilagojena za naslednje vrste:

— pri rdečem vinu „Colli di Rimini“ so bile, kar zadeva delež različnih sort vinske trte, ki se trenutno uporabljajo, uvedene sorte vinske trte cabernet franc in alicante, odstranjene pa barbera, ciliegiolo, terrano in ancillotta,

— pri belem vinu „Colli di Rimini“ sta bili, kar zadeva delež sorte vinske trte trebbiano, uvedeni sorti vinske trte bombino bianco in sangiovese, vinificirani kot belo vino, odstranjeni pa sta bili mostosa in biancame, pri čemer je bila zadnja sorta vinske trte uporabljena z večjim učinkom pri proizvodnji sortnega vina v okviru označbe porekla.

Sprememba se nanaša na oddelek 7 (Glavne sorte vinske trte) enotnega dokumenta ter člen 2 (Sorte vinske trte) specifikacije proizvoda.

4. Razmejeno geografsko območje

Jasneje in bolj jedrnato je bil naveden opis območja proizvodnje z navedbo, da ustreza celotnemu upravnemu območju pokrajine Rimini, razen občine Bellaria Igea Marina in območij morskih letovišč, ki ležijo pod državno avtocesto št. 16 (jadranska avtocesta).

To območje zajema tudi nekatere občine, ki mejijo na sedanje območje proizvodnje ZOP, ki so postale del pokrajine Rimini po nedavnem upravnem združevanju. Njihove pokrajinske, geološke in proizvodne značilnosti so zelo podobne značilnostim sedanjega območja proizvodnje ZOP z majhnimi vinogradi, ki skupaj obsegajo približno 12 hektarov in so večinoma zasajeni s sortami vinske trte sangiovese, merlot, biancame in trebbiano, tj. sortami vinske trte, ki se tradicionalno gojijo na območju ZOP, njihove pridelovalne zmogljivosti pa znašajo približno 150 ton grozdja.

Sprememba se nanaša na točko 6 enotnega dokumenta in člen 3 specifikacije proizvoda.

5. Vinogradniški standardi

(a) Odstranjeno je bilo pravilo, ki navaja, da se lahko namakanje kot nujni ukrep, izvaja le dvakrat letno pred zorenjem. Zaradi spreminjajočih se vremenskih razmer, za katere so v zadnjih letih običajno značilna daljša obdobja visokih temperatur, bi moralo biti proizvajalcem dovoljeno uporabiti namakanje, kadar koli se jim zdi to potrebno.

(b) Vina z registrirano označbo porekla „Colli di Rimini“ se lahko obogatijo do največ 1 vol. %. Ta omejitev pomeni, da bodo proizvajalci pri proizvodnji vina večinoma uporabljali naravni sladkor grozdja.

6. Pakiranje

(a) Natančneje so bili določeni dovoljena prostornina in material (steklo in keramika), ki se lahko uporabi za različne posode.

(b) Opredeljeno je bilo, da se lahko uporabijo vsi zamaški, ki jih dovoljuje veljavna zakonodaja, razen kronastih, ki niso primerni za prestižna vina s to ZOP.

Sprememba se nanaša na člen 7 specifikacije proizvoda, ne pa na enotni dokument.

7. Povezava z geografskim okoljem

Opis povezave z okoljem je bil preoblikovan tako, da je bolj jedrnat. Ni bistvenih sprememb, pač pa so bili črtani odvečni deli pri zgodovinskih omembah in opisu ozemlja.

Ta sprememba se nanaša na člen 8 specifikacije proizvoda.

8. POPRAVKI

(a) Pogoji v zvezi z naravnim volumenskim deležem alkohola in obdobjem staranja vina z navedbo „riserva“ so bili zaradi večje skladnosti iz člena 7 specifikacije proizvoda (Označevanje, opis in predstavitev) premaknjeni v odstavek 5 člena 5 (Zahteve pri vinifikaciji).

(b) V členu 7 specifikacije proizvoda je bilo v odstavku o dodatnih sklicih črtano besedilo, v katerem je navedeno, da se izraz „superiore“ ne sme uporabljati, saj je v specifikaciji proizvoda določena vrsta vina „Colli di Rimini“ sangiovese „superiore“.

(c) V specifikaciji proizvoda je bilo ime sorte vinske trte pignoletto nadomeščeno z njenim sinonimom grechetto gentile.

(d) V členu 5 specifikacije proizvoda je bil kot odvečen črtan stavek: „V dobrih letinah količine grozdja, ki se pridobijo in uporabijo pri proizvodnji vina, ne smejo presegati zgornjih omejitev, pri čemer se upoštevajo omejitve donosa grozdja/vina za zadevne količine, če celotna pridelava grozdja ne presega teh omejitev za več kot 20 %,“ saj je to pravilo določeno v splošni zakonodaji.

(e) V členu 5 je bil kot odvečen črtan stavek: „Enološki postopki se lahko izvajajo ločeno za vsako sorto vinske trte“. Te spremembe ne vplivajo na enotni dokument.

(f) Posodobljeni so bili kontaktni podatki konzorcija vložnikov, ministrstva, regije in nadzornega organa. Spremembe se nanašajo na točke 1.2.1, 1.2.2, 1.2.3 in 1.2.5 enotnega dokumenta in člen 8 (Podatki o nadzornem organu) specifikacije proizvoda.

ENOTNI DOKUMENT

1. Ime proizvoda

Colli di Rimini

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

15. Vino iz sušenega grozdja

4. Opis vin

Belo vino „Colli di Rimini“

Belo vino z ZOP „Colli di Rimini“ je različno intenzivne slamnato rumene barve, ima nežen vonj, ki sega od sadnega do cvetličnega, ter aromatičen in skladen suh do polsuh okus.

Najmanjši volumenski delež skupnega alkohola: 11 %.

Najmanjši ekstrakt brez sladkorja: 15 g/l.

Vsi analitski parametri, ki niso navedeni, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Rdeče vino „Colli di Rimini“

Rdeče vino z ZOP „Colli di Rimini“ je rubinasto rdeče do granatne barve ter skladnega, včasih taničnega okusa z morebitnim pridihom rdečega jagodičja in travnatimi, začimbnimi ali mineralnimi notami.

Najmanjši volumenski delež skupnega alkohola: 11,5 %.

Najmanjši ekstrakt brez sladkorja: 20 g/l.

Vsi analitski parametri, ki niso navedeni, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Rdeče vino „Colli di Rimini“„riserva“

Rdeče vino z ZOP „Colli di Rimini“„riserva“ je intenzivno rubinasto rdeče do granatne barve, ima bogat, vinski vonj z včasih travnatimi ali mineralnimi notami in pridihom lesa ter močan, poln in skladen, suh do polsuh okus z elegantno strukturo in po možnosti nekaj tanini.

Najmanjši volumenski delež skupnega alkohola: 12,5 %.

Najmanjši ekstrakt brez sladkorja: 22 g/l.

Vsi analitski parametri, ki niso navedeni, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Vino „Colli di Rimini“ cabernet sauvignon

Vino z ZOP „Colli di Rimini“ cabernet sauvignon je rubinasto rdeče ali intenzivno rubinasto rdeče barve, ima značilen, eteričen, vinski vonj, ki je včasih začimben ali travnat, ter poln in skladen suh do polsuh okus, ki je včasih rahlo taninski.

Najmanjši volumenski delež skupnega alkohola: 11,5 %.

Najmanjši ekstrakt brez sladkorja: 20 g/l.

Vsi analitski parametri, ki niso navedeni, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Vino „Colli di Rimini“ cabernet sauvignon „riserva“

Vino z ZOP „Colli di Rimini“ cabernet sauvignon „riserva“ je intenzivno rubinasto rdeče barve z granatnimi odtenki, ima značilen, eteričen in travnat vonj ter poln, skladen in včasih rahlo taninski okus.

Najmanjši volumenski delež skupnega alkohola: 12 %.

Najmanjši ekstrakt brez sladkorja: 26 g/l.

Vsi analitski parametri, ki niso navedeni, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Vino „Colli di Rimini“ biancame

Vino z ZOP „Colli di Rimini“ biancame je svetlo slamnato rumene barve z zelenkastimi odtenki, ima značilen vonj z morebitnimi cvetličnimi notami ter svež in uravnotežen suh do polsuh okus.

Najmanjši volumenski delež skupnega alkohola: 10,5 %.

Najmanjši ekstrakt brez sladkorja: 15 g/l.

Vsi analitski parametri, ki niso navedeni, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Vino „Colli di Rimini“ sangiovese

Vino z ZOP „Colli di Rimini“ sangiovese je rubinasto rdeče barve, včasih z vijoličastimi odtenki, ima vinski, včasih cvetličen ali mineralen vonj ter skladen, rahlo taninski suh do polsuh okus.

Najmanjši volumenski delež skupnega alkohola: 11,5 %.

Najmanjši ekstrakt brez sladkorja: 20 g/l.

Vsi analitski parametri, ki niso navedeni, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Vino „Colli di Rimini“ sangiovese „superiore“

Vino z ZOP „Colli di Rimini“ sangiovese „superiore“ je rubinasto rdeče barve, včasih z vijoličastimi odtenki, ima morebiten cvetličen vonj ter skladen, včasih taninski, suh okus.

Najmanjši volumenski delež skupnega alkohola: 12,5 %.

Najmanjši ekstrakt brez sladkorja: 24 g/l.

Vsi analitski parametri, ki niso navedeni, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Vino „Colli di Rimini“ sangiovese „riserva“

Vino z ZOP „Colli di Rimini“ sangiovese „riserva“ je rubinasto rdeče barve, ima intenziven, včasih cvetličen vonj ter suh, skladen in včasih taninski okus. Najmanjši volumenski delež skupnega alkohola: 13 %.

Najmanjši ekstrakt brez sladkorja: 26 g/l.

Vsi analitski parametri, ki niso navedeni, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Vino „Colli di Rimini“ rebola „secco“

Vino z ZOP „Colli di Rimini“ rebola „secco“ je svetlo slamnato rumene do zlate barve, ima značilen, nežen in saden vonj ter skladen okus z značilno mehkobo in strukturo.

Najmanjši volumenski delež skupnega alkohola: 12 %.

Najmanjši ekstrakt brez sladkorja: 17 g/l.

Vsi analitski parametri, ki niso navedeni, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Vino „Colli di Rimini“ rebola „passito“

Vino z ZOP „Colli di Rimini“ rebola „passito“ je zlato rumene do jantarjeve barve, ima značilen, intenziven in saden vonj, včasih z zemeljskimi notami ter poln, sladek in žameten okus, uravnotežen z vsebnostjo kislin.

Najmanjši volumenski delež skupnega alkohola: 17 %.

Najmanjši ekstrakt brez sladkorja: 24 g/l.

Vsi analitski parametri, ki niso navedeni, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12,5 Najnižja vsebnost skupnih kislin 4 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

(a) Posebni enološki postopki

JIH NI

(b) Največji donosi

Belo vino „Colli di Rimini“, vključno z navedbo „riserva“

84 hektolitrov na hektar

Rdeče vino „Colli di Rimini“

77 hektolitrov na hektar

Vino „Colli di Rimini“ biancame

84 hektolitrov na hektar

Vino „Colli di Rimini“ cabernet sauvignon

77 hektolitrov na hektar

Vino „Colli di Rimini“ cabernet sangiovese

77 hektolitrov na hektar

Vino „Colli di Rimini“ rebola

77 hektolitrov na hektar

Vino „Colli di Rimini“ rebola „passito“

55 hektolitrov na hektar

6. Razmejeno geografsko območje

Grozdje za proizvodnjo vina z registrirano označbo porekla „Colli di Rimini“ mora biti pridelano znotraj upravnih meja pokrajine Rimini, razen območij pod državno avtocesto št. 16 (jadranska avtocesta) in celotne občine Bellaria Igea Marina.

7. Glavne sorte vinske trte

Alicante N.

Biancame B.

Bombino bianco B.

Cabernet franc N. – cabernet

Cabernet sauvignon N. – cabernet

Merlot N.

Montepulciano N.

Petit Verdot N.

Pignoletto B. – grechetto gentile

Rebo N.

Sangiovese N.

Syrah N.

Trebbiano romagnolo B. – trebbiano

8. Opis povezave

Povezava z geografskim območjem

Bližina morja vpliva na rastni cikel vinske trte, ki ima koristi od splošno vetrovnega okolja s temperaturami, ki pozimi niso prenizke, poleti pa ne previsoke. Srednje rodovitna apnenčasto-glinasta tla, malo padavin poleti in stopinjski dnevi največje rasti zagotavljajo nizek donos in dobre pogoje za zorenje. To ima pozitiven učinek na kemijske, fizikalne in organoleptične lastnosti vina, ki je bogato s suhimi ekstrakti in ima večjo vsebnost alkohola, zlasti rdeče vino, ki je intenzivne barve, bogato s polifenoli in zelo primerno za staranje. Uravnoteženo zorenje prispeva k razvoju tipičnih značilnosti posamezne sorte vinske trte.

9. Bistveni dodatni pogoji (pakiranje, označevanje, ostale zahteve)

Jih ni.

Povezava na specifikacijo proizvoda

http://www.politicheagricole.it/flex/cm/pages/ServeBLOB.php/L/IT/IDPagina/15987

(1) UL L 9, 11.1.2019, str. 2.